Դեռ մինչև երևանյան զորահանդեսը՝ ադրբեջանական մամուլը վխտում էր Հայաստանի ռազմական հզորության և ներկայացված սպառազինությունների՝ Հայաստանի պաշտպանության նախարարությանը պատկանելության մասին վերլուծական նյութերով։ Մասնավորապես, ադրբեջանական Vesti.az առաջատար պորտալը ռուս քաղաքագետի բերանով գրում է այն մասին, թե իրականում «Իսկանդեր» ՕՄՀՀ-ն ընդհանրապես չի պատկանում հայկական կողմին, իբր այդ համալիրները բերվել են Գյումրիից հատուկ զորահանդեսի համար։ Կարճ ասած՝ ադրբեջանցիներն ուզում են հավատալ, որ հայկական ռազմաքաղաքական ղեկավարությունն «Իսկանդերի» չի տնօրինում Հայաստանի տարածքում, հետևաբար՝ պարզապես ի վիճակի չէ այն կիրառել Ադրբեջանի դեմ։ Այս կապակցությամբ արժե հստակություն մտցնել մեր հարևանների ուղեղներում և նրանց համար հնչեցնել միանգամայն անախորժ ճշմարտությունը։